প্ৰশিক্ষণেৰে উদ্যোগী মনোভাব গঢ়াৰ প্ৰয়াস আমাৰ চেন্টাৰত বিভিন্ন প্ৰশিক্ষণ দিয়াৰ উপৰি চৰকাৰী-বেচৰকাৰী সংগঠন, সংস্থা আদিত হাজাৰ হাজাৰ লাকক প্ৰশিক্ষণ দিছোঁ। উত্তৰ-পূৰ্বাঞ্চললৈও প্ৰশিক্ষণৰ বাবে গৈছোঁ। ইয়াৰোপৰি যোৱা দহ বছৰ ধৰি ৰেডিঅ' ৰ অনুষ্ঠান কৰি আহিছো। ডিব্ৰুগড় ৰেডিঅ' চেন্টাৰত 'লখিমী' অনুষ্ঠানটোত বিশিষ্ট অতিথি হিচাপে কৃষকসকল উপকৃত হোৱাকৈ বিভিন্ন পৰামৰ্শ আগবঢ়াই আহিছো। অলপতে গুৱাহাটীস্থিত আই.আই.ই.ত তিনি দিনীয়া এক কাৰ্যসূচীত অংশগ্ৰহণ কৰাৰ লগতে 'আউটষ্টেণ্ডিঙ পাৰ্ফমেন্স ৱ' মেন এমপাৱাৰমেন্ট এৱাৰ্ড' লাভ কৰিলোঁ। সামগ্ৰী তৈয়াৰ কৰিবলৈ কেঁচা মাল সমূহ স্থানীয় আত্ম সহায়ক গোটৰ উপৰি অৰুণাচল, কাৰ্বি আংলং আদিৰ পৰা অনা হয়।কেতিয়াবা ডিমাণ্ড বেছি হলে কেঁচা মাল ছৰ্টেজ হয়। ভৱিষ্যত পৰিকল্পনা আমি এটা মডেল তৈয়াৰ কৰিছোঁ যাৰদ্বাৰা মহিলা, যুৱক-যুৱতী সকলক স্বাৱলম্বী হোৱাত সহায় কৰিব পাৰিম।বিশেষকৈ বিধবা, অবিবাহিত মহিলা সকল ইয়াৰ দ্বাৰা উপকৃত হোৱাটো বিচাৰোঁ।ইয়াৰোপৰি সামগ্ৰী বিক্ৰী কৰিবলৈ অন লাইন মাৰ্কেটিঙৰ বাবে ৰেজিষ্টাৰ কৰিছো। অনুপ্ৰেৰণা মা-দেউতাৰ অনুপ্ৰেৰণাৰ কথা ক'বই লাগিব।দেউতাই মোক যি শিক্ষা দিলে তাৰ বাবে মই চিৰ কৃতজ্ঞ।আনহাতে স্বামী অচ্যুত কুমাৰ বৰা মোৰ অনুপ্ৰেৰণাৰ উৎস হোৱাৰ লগতে মোৰ ব্যৱসায়ৰ সহযোগী।আমি দুয়ো একেলগে কাম কৰোঁ।মোৰ দুজনী ছোৱালীৰো যথেষ্ট সহযোগিতা আছে।বন্ধু-বান্ধৱ, শুভাকাংক্ষীৰ ওচৰতো মই কৃতজ্ঞ। এই সকলো খিনিৰ অবিহনে আজি মই মেঘালী বৰা হিচাপে পৰিচিত নহ' লোহেঁতেন। এনেকুৱা আৰু কাহিনীৰ বাবে আমাৰ ফেচবুক পেজ লাইক কৰক আপুনি ভাল পাব পৰা অন্যান্য কাহিনী